Мамин Үкіметі көктемгі су тасқынына дайын ба?
"Мамин Үкіметі көктемгі су тасқынына дайын ба?" | "https://abai.kz/post/129011"
TITLE: Мамин Үкіметі көктемгі су тасқынына дайын ба?
URL: https://abai.kz/post/129011
META: "Мамин Үкіметі көктемгі су тасқынына дайын ба?" | "https://abai.kz/post/129011"
DATE: 23.02.2021
AUTHOR(s): Abai.kz
TOTAL WORDS: 162
TEXT: Елді мекендерді су тасқынынан қорғау үшін 2021-2023 жылдарға арналған су тасқынына қарсы іс-шаралардың жол картасы бекітілді . Оны іске асыруға 160 млрд теңгеден астам қаражат бөлінеді. Төтенше жағдай министрлігінің мәліметінше, алдағы су тасқынының алдын алу үшін 10 мыңнан астам қызметкер мен бірнеше техника жұмылдырылған. «ТЖМ авариялық-құтқару бөлімшелерінің күштері мен құралдарының тобын құрды, атап айтсақ, 10 мыңнан астам қызметкер, 1800-ден астам техника, 27 тікұшақ, 330 жүзу құралы және 1,3 мың мотопомпа дайын. Азаматтық қорғаныс әскери бөлімдерінде 3 мың адамға арналған шатырлы лагерьлер дайындалды, Қазавиақұтқару әуе кемелері тұрақты дайындықта тұр» ,- делінген министрлік ақпаратында. Сонымен қатар, жанар-жағармай, инертті материалдар мен қап қорлары қалыптастырылды, шұғыл шығындарға арналған төтенше резервтер қарастырылды, саны 38 мыңнан астам адам, шамамен 13 мың бірлік техника, 500-ден астам жүзу және 2500-ден астам су айдайтын құралдан тұратын азаматтық қорғау құралымдары айқындалды. Бүгінде елді мекендерден 13 млн текше метрден астам қар шығарылған. Ал, наурыз айының басында «Көктем-2021» республикалық командалық-штабтық оқу-жаттығуын өткізу жоспарланып отырған көрінеді.  Жаттығу барысында Азаматтық қорғаудың мемлекеттік жүйесінің дайындығы тексерілмек. Abai.kz
